
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3067 

3 Δεκεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Απόφαση καθορισμού του πάγιου κατ’ αποκοπή χο¬ 
ρηγήματος διατροφής, περίθαλψης και λοιπών 
εξόδων σκύλων ανιχνευτών ναρκωτικών και ψυ¬ 
χοτρόπων ουσιών της Τελωνειακής Υπηρεσίας, 

για το οικονομικό έτος 2013. 1 

Βασικοί όροι ανάληψης υποχρέωσης μεταφοράς προ¬ 
σώπων με λεωφορεία ενταγμένα στις ΚΤΕΛ Α.Ε. 2 


ΑΠΟΦΑΣΕΙ Σ 

Αριθμ. 2/102652 (1) 

Απόφαση καθορισμού του πάγιου κατ’ αποκοπή χορη¬ 
γήματος διατροφής, περίθαλψης και λοιπών εξόδων 
σκύλων ανιχνευτών ναρκωτικών και ψυχοτρόπων ου¬ 
σιών της Τελωνειακής Υπηρεσίας, για το οικονομι¬ 
κό έτος 2013. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν.2362/95 (ΦΕΚ 247/Α727.11.1995) 
περί δημοσίου λογιστικού, ελέγχου των δαπανών του 
κράτους και άλλες διατάξεις, όπως τροποποιήθηκε και 
ισχύει 

2. Την υπ’ αρ. Ε.2705/771/Γ0034/24.10.1996 Α.Υ.Ο. όπως 
τροποποιήθηκε με την υπ’ αρ. Ε.506/147/Γ0034/18.02.2002 
Α.Υ.Ο. περί καταβολής μηνιαίου παγίου χορηγήματος 
στους συνοδούς των σκύλων ανιχνευτών, για την κά¬ 
λυψη των δαπανών εκπαίδευσης, συντήρησης, διαμονής 
και διατροφής των σκύλων ανιχνευτών. 


3. Τις διατάξεις της παραγράφου 2 του άρθρου 1 του 
Ν.3833/2010 (ΦΕΚ 40/Α715.03.2010) και της παραγράφου 

1 του άρθρου 3 του Ν.3845/2010 (ΦΕΚ 65/Α706.05.2010) 
περί μείωσης πάσης φύσεως επιδομάτων. 

4. Την υπ’ αρ. 2/5091/0026/25.05.2012 (ΦΕΚ 1741/ 
Β725.05.2012) απόφαση με την οποία καθορίστηκαν η δι¬ 
αδικασία και τα δικαιολογητικά πληρωμής των παγίων 
χορηγημάτων από τις αρμόδιες Υ.Δ.Ε., ιδίως το άρθρο 

2 αυτής. 

5. Την υπ’ αρ. Δ6Α 1066361 ΕΞ 2012/25.04.2012 (ΦΕΚ 
1363/Β726.04.2012) Διυπουργική απόφαση «Συγκρότηση 
της Γενικής Διεύθυνσης Οικονομικών Υπηρεσιών του 
Υπουργείου Οικονομικών, καθορισμός της εσωτερικής 
διάρθρωσης αυτής, κατανομή και εξειδίκευση των αρ¬ 
μοδιοτήτων που αφορούν στην εκτέλεση του προϋ¬ 
πολογισμού και των προμηθειών από άλλες Γενικές 
Διευθύνσεις του Υπουργείου Οικονομικών» 

6. Την υπ’ αρ. Δ6Α 1082591 ΕΞ 2012/24.05.2012 (ΦΕΚ 
1741/Β725.05.2012) Α.Υ.Ο. «Μεταβίβαση αρμοδιοτήτων 
και εξουσιοδότησης υπογραφής «Με Εντολή Υπουρ¬ 
γού» στους Γενικούς και Ειδικούς Γραμματείς, στους 
Προϊσταμένους Γενικών Διευθύνσεων, Διευθύνσεων, 
Τμημάτων και Αυτοτελών Γραφείων του Υπουργείου 
Οικονομικών». 

7. Τη διαμορφωθείσα πίστωση του ΚΑΕ 1611 του Ει¬ 
δικού Φορέα 0233 «Υπηρεσίες Τελωνείων» στο Νομό 
Θεσπρωτίας οικονομικού έτους 2013 

8. Την ανάγκη κάλυψης των δαπανών εκπαίδευσης, 
συντήρησης, διαμονής και διατροφής των σκύλων ανι¬ 
χνευτών της Τελωνειακής Υπηρεσίας, αποφασίζουμε: 


ΥΠΗΡΕΣΙΑΚΗ 

ΜΟΝΑΔΑ 

Μηνιαίο χορήγημα 
ανά σκύλο σε ευρώ 

Χρονικό 

διάστημα 

Συνολικό ποσό 
ετήσιας δαπάνης 

Απόφαση Ανάληψης 
Υποχρέωσης 

Τελωνείο Ηγουμενίτσας 
Όνομα σκύλου ΗΑΥΟ 

216,00 ευρώ 

από 05.11.2013 
έως 31.12.2013 

432,00€ 

ΑΡ. ΠΡΩΤΟΚΟΛΛΟΥ 
2683/14.11.2013 ΑΔΑ: ΒΛ1ΕΗ-5ΤΗ 
ΚΑΤΑΧΩΡΗΣΗ ΑΠΟ ΤΗΝ Υ.Δ.Ε. 
ΝΟΜΟΥ ΘΕΣΠΡΩΤΙΑΣ 
α/α : 108903/2013 


ΣΥΝΟΛΟ: 

432,00 € 

1. Τον καθορισμό του πάγιου κατ’ αποκοπή χορηγή¬ 
ματος διατροφής, στους συνοδούς σκύλων ανιχνευτών 
ναρκωτικών ουσιών, στο ποσό των 216,00 ευρώ μηνιαίως 
και χορηγούμε αυτό για το οικονομικό έτος 2013, ως 
ακολούθως. 

2. Η απόφαση αυτή προκαλεί δαπάνη σε βάρος του 
Κρατικού Προϋπολογισμού συνολικού ποσού 432,00 
ευρώ και βαρύνει τις πιστώσεις του ΚΑΕ 1611 του Ειδι¬ 
κού Φορέα 9022/0233 

Το πάγιο κατ’ αποκοπή χορήγημα θα καταβάλλεται 
στον συνοδό του σκύλου ανιχνευτή με τακτικό χρημα¬ 
τικό ένταλμα. 

3. Στα ανωτέρω ποσά δεν συμπεριλαμβάνονται οι 
εμβολιασμοί και τα έξοδα ιατροφαρμακευτικής και νο¬ 
σοκομειακής περίθαλψης των σκύλων ανιχνευτών, που 
βαρύνουν επίσης τις πιστώσεις του ΚΑΕ 1611 του Ειδικού 
Φορέα 0233 των Νομών ή Νομαρχιών που λειτουργούν 
Υπηρεσιακές Μονάδες στις οποίες είναι τοποθετημένοι 
οι σκύλοι και οι συνοδοί αυτών και θα καταβάλλονται 
στον συνοδό του σκύλου ανιχνευτή με τακτικά χρημα¬ 
τικά εντάλματα, σύμφωνα με τα παραστατικά δαπανών 
που θα προσκομίζονται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Νοεμβρίου 2013 

Με εντολή Υπουργού 
Η Προϊσταμένη της Διεύθυνσης 
ΑΝΝΑ ΔΑΣΚΑΛΑΚΗ 

-♦- 

Αριθμ. Β-οικ.60195/5172/13 (2) 

Βασικοί όροι ανάληψης υποχρέωσης μεταφοράς προ¬ 
σώπων με λεωφορεία ενταγμένα στις ΚΤΕΛ Α.Ε.. 

Ο ΥΦΥΠΟΥΡΓΟΣ ΥΠΟΔΟΜΩΝ, 
ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

α) τις διατάξεις του άρθρου 90 του «Κώδικα για την 
Κυβέρνηση και τα Κυβερνητικά Όργανα», που κυρώθηκε 
με το άρθρο πρώτο του π.δ. 63/2005 (Α' 98) «Κωδι¬ 
κοποίηση της Νομοθεσίας για την Κυβέρνηση και τα 
Κυβερνητικά Όργανα» 

β) τις διατάξεις του άρθρου 3 παράγραφος 2 περί¬ 
πτωση β εδάφιο ιιι του ν. 2963/2001 (Α' 268) "Οργάνωση 
και λειτουργία των δημοσίων επιβατικών μεταφορών με 
λεωφορεία, τεχνικός έλεγχος οχημάτων και ασφάλεια 
χερσαίων μεταφορών και άλλες διατάξεις", όπως το 
άρθρο αυτό τροποποιήθηκε και συμπληρώθηκε με τις 
παραγράφους 5 και 6 του άρθρου 52 του ν. 4199/2013 
(Α' 216) 

γ) το π.δ. 118/2013 (Α' 152) με το οποίο τροποποιείται 
το π.δ. 85/2012 (Α' 141) και ιδρύεται το Υπουργείο Υπο¬ 
δομών, Μεταφορών και Δικτύων 

δ) την αριθ. 329/2013 (ΦΕΚ Β' 1655) Κοινή Απόφαση 
του Πρωθυπουργού και του Υπουργού Υποδομών, Με¬ 
ταφορών και Δικτύων «Καθορισμός αρμοδιοτήτων Υφυ¬ 
πουργού Υποδομών, Μεταφορών και Δικτύων Μιχαήλ 
Παπαδόπουλου», όπως έχει τροποποιηθεί 

ε) το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 


Άρθρο 1 

Βασικοί όροι ανάληψης υποχρέωσης 
μεταφοράς προσώπων 

1. Κάθε ΚΤΕΛ το οποίο έχει μετατραπεί σε Α.Ε., 
σύμφωνα με τις διατάξεις της περίπτωσης β της 
παραγράφου 2 του άρθρου 3 του ν. 2963/2001 (Α' 
268), όπως τροποποιήθηκε και ισχύει, αναλαμβάνει 
την υποχρέωση μεταφοράς προσώπων, από κοινού, εκ 
μέρους των φυσικών ή νομικών προσώπων, που έχουν 
στην κυριότητά τους λεωφορεία, που είναι ενταγμένα 
σε αυτά, καθώς και αυτών που θα προέρχονται από 
αντικατάσταση. 

2. Η ανάληψη της υποχρέωσης μεταφοράς προσώ¬ 
πων συνεπάγεται την ανεπιφύλακτη αποδοχή από την 
ΚΤΕΛ Α.Ε. και των μετόχων της Ανωνύμου Εταιρείας των 
υποχρεώσεων που απορρέουν από τις διατάξεις του 
Ν. 2963/2001 (Α268) και των κατ’ εξουσιοδότηση αυτού 
εκδιδομένων υπουργικών αποφάσεων και Προεδρικών 
Διαταγμάτων. 

3. Η ΚΤΕΛ Α.Ε. εγγυάται ότι θα δρομολογεί κάθε λεω¬ 
φορείο σε προσδιορισμένη, σύμφωνα με την παρούσα, 
διαχειριστική περίοδο, ο δε μέτοχος της εταιρείας και 
ιδιοκτήτης του λεωφορείου υποχρεούται να το έχει σε 
πλήρη ετοιμότητα. 

4. Η ΚΤΕΛ Α.Ε. εγγυάται την πραγματοποίηση των 
ελάχιστων εγγυημένων χιλιομέτρων, τα οποία υπολο¬ 
γίζονται σύμφωνα με τα οριζόμενα στο άρθρο 2 της 
παρούσας, καθώς και τη χιλιομετρική αποζημίωση του 
λεωφορείου, που εξαρτάται από την κλάση, τον τύπο και 
την ηλικία του αυτοκινήτου και κάθε άλλη αποζημίωση, 
σύμφωνα με τα οριζόμενα στο άρθρο 3 της παρούσας. 

Άρθρο 2 

Ελάχιστα εγγυημένα χιλιόμετρα 

1. Για τον προσδιορισμό των ελάχιστων εγγυημένων 
χιλιομέτρων λαμβάνεται ως τιμή βάσης το μέσο έργο 
που εκτελεί ένα λεωφορείο ηλικίας άνω των είκοσι (20) 
ετών, εκφρασμένο σε πραγματικά διανυόμενα χιλιόμε¬ 
τρα, μέσα σε μία προσδιορισμένη χρονικά διαχειριστική 
περίοδο, που δεν μπορεί να είναι μικρότερη του ενός 
τριμήνου. 

2. Το μέσο έργο που πρέπει να εκτελέσει το ως άνω 
προσδιοριζόμενο λεωφορείο, μέσα σε μία προσδιορι¬ 
σμένη χρονικά διαχειριστική περίοδο, καθορίζεται ως 
πηλίκο της παράστασης, που έχει αριθμητή το σύνολο 
των πραγματικών χιλιομέτρων, που πραγματοποίησαν 
τα ενταγμένα λεωφορεία στην ΚΤΕΛ Α.Ε. στην ίδια 
χρονική περίοδο, και παρονομαστή το άθροισμα των 
συντελεστών πραγματικών χιλιομέτρων, που αντιστοι¬ 
χούν σε κάθε λεωφορείο ενταγμένο στην ΚΤΕΛ Α.Ε., 
προσαυξημένου ενός εκάστου κατά μία ακέραια μονάδα. 

Από το σύνολο των πραγματικών χιλιομέτρων αφαι- 
ρούνται τα χιλιόμετρα που εκτελούν τα λεωφορεία που 
ανήκουν κατά ακέραια μονάδα στην ΚΤΕΛ Α.Ε. Ομοίως, 
αφαιρούνται από τον παρονομαστή οι συντελεστές 
πραγματικών χιλιομέτρων που αντιστοιχούν στα ως 
άνω λεωφορεία. 

3. Συντελεστής πραγματικών χιλιομέτρων ορίζεται πο¬ 
σοστό επί τοις εκατό, εκφρασμένο σε δεκαδικό αριθμό, 
το οποίο πολλαπλασιαζόμενο επί το μέσο έργο, όπως 
αυτό προσδιορίστηκε στην παράγραφο 2 του παρό¬ 
ντος άρθρου, καθορίζει τα επιπλέον πραγματικά χιλιό¬ 
μετρα που δικαιούται να διανύσει σε μια συγκεκριμένη 

διαχειριστική περίοδο ένα λεωφορείο. Ο συντελεστής 
πραγματικών χιλιομέτρων αφορά τα ενταγμένα στην 
ΚΤΕΛ Α.Ε. λεωφορεία και καθορίζεται ανάλογα με την 
ηλικία τους, την κλάση τους και τον εξοπλισμό τους με 
σύστημα κλιματισμού. Το άθροισμα του μέσου έργου 
και του γινομένου του συντελεστή πραγματικών χιλιο¬ 
μέτρων επί το μέσο έργο προσδιορίζει τα ελάχιστα 
εγγυημένα χιλιόμετρα για κάθε ενταγμένο λεωφορείο 
για τη συγκεκριμένη διαχειριστική περίοδο. 

4. Ο συντελεστής πραγματικών χιλιομέτρων προσ¬ 
διορίζεται ανάλογα με την ηλικία των λεωφορείων ως 
ακολούθως: 

α) Για λεωφορεία ηλικίας μέχρι και έντεκα (11) ετών 
σε είκοσι πέντε τοις εκατό (25%) ή 0,25. 

β) Γ ια λεωφορεία ηλικίας άνω των έντεκα (11) μέχρι 
και είκοσι τριών (23) ετών, σε δεκαπέντε τοις εκατό 
(15%) ή 0,15. 

γ) Γ ια λεωφορεία ηλικίας άνω των είκοσι τριών (23) 
ετών ο συντελεστής είναι επτά τοις εκατό (7%) ή 0,07. 

5. Για όλα τα λεωφορεία που είναι εφοδιασμένα με σύ¬ 
στημα κλιματισμού (ψύξη), προσδιορίζεται συντελεστής 
πραγματικών χιλιομέτρων ίσος με τα τρία τοις εκατό 
(3%) ή 0,03 του αριθμού των ελάχιστων εγγυημένων 
χιλιομέτρων που εκτέλεσε κατά μέσο όρο ένα λεωφο¬ 
ρείο της ίδιας κλάσης καθ' όλο το προηγούμενο έτος. 

Τα επιπλέον χιλιόμετρα που προκύπτουν, πραγματο¬ 
ποιούνται κατά την περίοδο από 1 Ιουνίου μέχρι και 30 
Σεπτεμβρίου κάθε έτους. 

Η παράγραφος αυτή δεν έχει εφαρμογή εφόσον όλα 
τα ενταγμένα λεωφορεία σε ΚΤΕΛ Α.Ε. είναι εφοδια¬ 
σμένα με σύστημα κλιματισμού (ψύξη). 

6. Η πραγματοποίηση των ελάχιστων εγγυημένων χι¬ 
λιομέτρων, που αντιστοιχούν σε κάθε ενταγμένο λεω¬ 
φορείο, γίνεται με την καθιέρωση, για κάθε λεωφορείο, 
δρομολογίων σε μία ή περισσότερες γραμμές και με 
ένα τρόπο που αποφεύγονται, κατά το δυνατόν, ή που 
περιορίζονται στο ελάχιστο, οι διανυκτερεύσεις εκτός 
έδρας, οι υπερωριακές απασχολήσεις του προσωπι¬ 
κού, η χρονικά άνιση απασχόληση των λεωφορείων και 
η πραγματοποίηση χιλιομέτρων έξω από τα κανονικά 
δρομολόγια. 

7. Για τα λεωφορεία που ανήκουν στην ιδιοκτησία 
εταιρειών, οι οποίες έχουν συσταθεί σύμφωνα με τις 
διατάξεις του άρθρου 29 του ν.588/1977, επιτρέπεται η 
πραγματοποίηση των ελάχιστων εγγυημένων χιλιομέ¬ 
τρων να γίνεται ενιαία για το σύνολο των λεωφορείων 
της εταιρείας, με την έννοια ότι τα χιλιόμετρα, που δεν 
πραγματοποιεί ένα λεωφορείο της εταιρείας, μπορεί 
να τα πραγματοποιεί κάποιο άλλο λεωφορείο αυτής. 

8. Ειδικά για τις ΚΤΕΛ Α.Ε. οι οποίες εκμεταλλεύονται 
μόνο αστικές λεωφορειακές γραμμές και στις οποίες 
εφαρμόζεται κυκλωματική εργασία, δεν εφαρμόζονται 
οι παράγραφοι 1-4 και 6 του άρθρου αυτού. Ο αριθμός 
των ελάχιστων εγγυημένων χιλιομέτρων προσδιορίζεται 
εν προκειμένω ως πηλίκο της παράστασης που έχει 
αριθμητή το σύνολο των πραγματικών χιλιομέτρων που 
πραγματοποίησαν τα ενταγμένα λεωφορεία στην ΚΤΕΛ 
Α.Ε. σε συγκεκριμένη χρονική περίοδο και παρονομαστή 
τον αριθμό των ενταγμένων λεωφορείων της ιδίας Α.Ε. 
Και για τα λεωφορεία της παραγράφου αυτής, τα οποία 
ανήκουν σε εταιρείες που έχουν συσταθεί σύμφωνα με 
τις διατάξεις του άρθρου 29 του ν.588/1977, δύναται να 


εφαρμοσθεί αναλογικά η ρύθμιση της προηγουμένης 
παραγράφου. 

9. Κάθε ΚΤΕΛ Α.Ε. μεριμνά ώστε, στο τέλος κάθε τρι¬ 
μηνιαίας διαχειριστικής περιόδου, κάθε ενταγμένο λεω¬ 
φορείο να πραγματοποιεί τα σύμφωνα με την παρούσα 
ελάχιστα εγγυημένα χιλιόμετρα. 

Σε περίπτωση που τούτο δεν είναι εφικτό, η ΚΤΕΛ 
Α.Ε. δρομολογεί τα ενταγμένα λεωφορεία της ώστε 
στο τέλος και της τετάρτης τριμηνιαίας διαχειριστι¬ 
κής περιόδου, που συμπίπτει με τη λήξη της ετήσιας 
διαχειριστικής περιόδου, όλα τα ενταγμένα λεωφορεία 
της να έχουν πραγματοποιήσει τα ελάχιστα εγγυημέ¬ 
να χιλιόμετρα που τους αντιστοιχούν σύμφωνα με το 
άρθρο 2 της παρούσας. 

Σε περίπτωση που ένα ή περισσότερα ενταγμένα 
λεωφορεία δεν έχουν δρομολογηθεί και δεν έχουν 
πραγματοποιήσει, χωρίς να είναι υπαίτιοι οι ιδιοκτήτες 
τους, στο τέλος της ετήσιας διαχειριστικής περιόδου, τα 
αναλογούντα ελάχιστα εγγυημένα χιλιόμετρα, η ΚΤΕΛ 
Α.Ε. υποχρεούται στην καταβολή της αποζημίωσης που 
αντιστοιχεί στα χιλιόμετρα αυτά. 

Οίκοθεν νοείται ότι σε περίπτωση καταλογισμού απω¬ 
λειών στο συγκεκριμένο λεωφορείο τα αντιστοιχούντο 
ποσά αφαιρούνται από το καταβλητέο ποσό. 

Απώλειες θεωρούνται τα αναλογούντα, σύμφωνα με 
τις διατάξεις της παρούσας, χιλιόμετρα που δεν πραγ¬ 
ματοποιήθηκαν από υπαιτιότητα του ιδιοκτήτη (δεν 
εκτελέσθηκαν τα καθορισμένα δρομολόγια για λόγους 
επισκευής του λεωφορείου ή για άλλη αιτία), τα οποία 
προσαυξανόμενα κατά τριάντα στα εκατό (30%) αφαι- 
ρούνται από τα πληρωτέα. 

Σε περίπτωση άρνησης του ιδιοκτήτη για εκτέλεση 
δρομολογίων, καταλογίζεται ως απώλεια η αντιστοι¬ 
χούσα στα ημερήσια ελάχιστα εγγυημένα χιλιόμετρα 
του υπόψη ενταγμένου λεωφορείου κατά το χρονικό 
διάστημα της αντίστοιχης διαχειριστικής περιόδου. 

10. Για να διευκολύνεται η κάλυψη των ελάχιστων 
εγγυημένων χιλιομέτρων που πραγματοποιούν τα λε¬ 
ωφορεία της ΚΤΕΛ Α.Ε. και για την καλύτερη εξυπη¬ 
ρέτηση του επιβατικού κοινού, επιτρέπεται να δρομο¬ 
λογούνται προσωρινά, με απόφαση του Δ.Σ. της ΚΤΕΛ 
Α.Ε., υπεραστικά λεωφορεία σε αστικές γραμμές κυρίως 
στις ακραίες συνοικίες και αντίστροφα. Με τον τρόπο 
αυτό εξυπηρετούνται συγκοινωνιακές ανάγκες αιχμών 
ή άλλες έκτακτες ανάγκες οι οποίες δεν μπορούν να 
εξυπηρετηθούν διαφορετικά. 

11. Οι διατάξεις του άρθρου αυτού δεν ισχύουν για 
τα λεωφορεία που ανήκουν κατά ακέραια μονάδα στο 
νομικό πρόσωπο της ΚΤΕΛ Α.Ε. 

12. Σε περίπτωση που ένα ή περισσότερα ενταγμένα 
λεωφορεία έχουν δρομολογηθεί και έχουν πραγματο¬ 
ποιήσει χιλιόμετρα, κατά το τέλος της ετήσιας διαχειρι¬ 
στικής περιόδου, περισσότερα του 2% του μέσου όρου 
των πραγματοποιηθέντων χιλιομέτρων από τα λεωφο¬ 
ρεία που αντιστοιχούν στην ίδια ηλικιακή κλάση, η ΚΤΕΛ 
Α.Ε. δεν υποχρεούται στην καταβολή της αποζημίωσης 
που αντιστοιχεί στα χιλιόμετρα αυτά. 

Αρθρο 3 

Χιλιομετρική αποζημίωση 

1. Η χιλιομετρική αποζημίωση για κάθε ενταγμένο στην 
ΚΤΕΛ Α.Ε. λεωφορείο είναι το γινόμενο του συντελεστή 
δαπάνης που αντιστοιχεί σε κάθε λεωφορείο, σύμφωνα 

με τους πίνακες του παρόντος άρθρου, επί την τιμή 
βάσης υπολογισμού της χιλιομετρικής αποζημίωσης, η 
οποία υπολογίζεται σύμφωνα με τα αναφερόμενα στην 
παράγραφο 4 του άρθρου αυτού. 

2. Για τον υπολογισμό της χιλιομετρικής αποζημίωσης 
ενταγμένου λεωφορείου στην ΚΤΕΛ Α.Ε. λαμβάνεται 
υπόψη ως τιμή βάσης για μεν τις ΚΤΕΛ Α.Ε. που εκμε¬ 
ταλλεύονται μόνον αστικές γραμμές λεωφορείο της 
κλάσης "3" ηλικίας άνω των οκτώ (8) ετών και έως και 
είκοσι (20), για δε τις υπόλοιπες ΚΤΕΛ Α.Ε. λεωφορείο 
της κλάσης "2" της ιδίας ως άνω ηλικίας. 

Οι κλάσεις των λεωφορείων και οι εντεταγμένοι σε 
αυτές τύποι λεωφορείων περιγράφονται αναλυτικά στον 
πίνακα της παραγράφου 6 του παρόντος άρθρου με 
τίτλο "Πίνακας συντελεστών δαπανών λεωφορείου κατά 
κλάση, τύπο και ηλικία". 

3. Τον ιδιοκτήτη - μέτοχο της Α.Ε. βαρύνουν οι δα¬ 
πάνες μισθοδοσίας και ασφάλισης του οδηγού που 
αυτός προσλαμβάνει και οι λειτουργικές δαπάνες του 
οχήματος (καύσιμα, συντήρηση και φύλαξη του οχή¬ 
ματος). Για τον καθορισμό της χιλιομετρικής αποζη¬ 
μίωσης θα πρέπει να ληφθεί υπόψη ο πίνακας συντε¬ 
λεστών δαπανών λεωφορείου κατά κλάση, τύπο και 
ηλικία, όπως περιγράφεται στην παράγραφο 6 του 
παρόντος άρθρου, καθώς και οι συνολικές ακαθάρι¬ 
στες εισπράξεις της ΚΤΕΛ Α.Ε. για τη συγκεκριμένη 
διαχειριστική περίοδο που αντιστοιχεί στην χιλιομε¬ 
τρική αποζημίωση. 

4. Η χιλιομετρική αποζημίωση, όπως αυτή θα υπολογι¬ 
στεί σύμφωνα με το άρθρο αυτό, προσαυξάνεται για τα 
χιλιόμετρα που πραγματοποιεί το ενταγμένο λεωφορείο 
με βάση το συντελεστή βατότητας που έχει καθορισθεί 
για κάθε γραμμή ή τμήμα γραμμής, που εξυπηρετεί η 
ΚΤΕΛ Α.Ε., σύμφωνα με την μεθοδολογία που περιγρά- 
φεται στη παράγραφο 5 του παρόντος άρθρου. 

5. Συντελεστής βατότητας γραμμής είναι ο συντελε¬ 
στής ο οποίος καθορίζεται ποσοστιαία από το μήκος της 
διαδρομής που μπορεί να πραγματοποιήσει ένα λεωφο¬ 
ρείο σε ένα δρόμο συγκριτικά με την αντίστοιχη διάνυση 
σε εθνική οδό ομαλού εδάφους με τις ίδιες οικονομικές 
επιβαρύνσεις (καύσιμα, λιπαντικά, ελαστικά, συντήρηση). 

Ο συντελεστής βατότητας καθορίζεται για κάθε γραμ¬ 
μή ή τμήμα γραμμής, από τον αρμόδιο Αντιπεριφερειάρ- 
χη μετά από σχετική μελέτη και εισήγηση του προϊστα¬ 
μένου της υπηρεσίας Μεταφορών και Επικοινωνιών και 
της Δ/νσης Τεχνικών Υπηρεσιών του νομού και σχετική 
γνώμη της ΚΤΕΛ Α.Ε. Ο συντελεστής βατότητας παίρνει 
την τιμή 1 για την εθνική οδό ομαλού πεδινού εδάφους 
και τις τιμές 1,05, 1,10, 1,15, 1,20, 1,25, 1,30, 1,35, 1,40, 1,50, 
1,60,1,70,1,80, ανάλογα με τις ειδικές συνθήκες και τις 
δυσχέρειες που παρουσιάζει η κάθε γραμμή. 

Σε πολύ εξαιρετικές περιπτώσεις και μετά από αιτι¬ 
ολογημένη απόφαση του αρμόδιου Αντιπεριφερειάρχη 
ο συντελεστής βατότητας μπορεί να πάρει την τιμή 2,2. 

Για τον καθορισμό του συντελεστή βατότητας λαμ- 
βάνονται υπόψη τα παρακάτω στοιχεία: 

α) Η μέση ταχύτητα που επιτυγχάνεται κατά την 
πραγματοποίηση διαδρομής (στον καθορισμό της μέσης 
ταχύτητας συνυπολογίζεται και ο χρόνος επιβιβάσεως 
και αποβιβάσεως των επιβατών). 


β) Το είδος της οδού (εθνική, επαρχιακή, δημοτική, 
κοινοτική). 

γ) Η μορφολογία του εδάφους (πεδινό, ορεινό). 

δ) Γεωμετρικά στοιχεία οδού (κατά μήκος και εγκάρ¬ 
σιες κλίσεις, καμπυλότητα, πλάτος κ.λπ.). 

ε) Ποιότητα οδοστρώματος, ασφαλτοστρωμένο, χα- 
λικόστρωτο, χωμάτινο. 

στ) Πληρότητα των λεωφορείων κατά την εκτέλεση 
δρομολογίων στην εξεταζόμενη γραμμή. 

Στις ΚΤΕΛ Α.Ε. που εκμεταλλεύονται μόνο αστικές 
λεωφορειακές γραμμές και η εξίσωση γίνεται μόνο με 
κυκλωματική εργασία, ο συντελεστής βατότητας για 
όλες τις γραμμές λαμβάνει την τιμή 1. Αποφάσεις των 
Νομαρχών που εκδόθηκαν σύμφωνα με τα ανωτέρω 
εξακολουθούν να ισχύουν. Με όμοια απόφαση, σε περί¬ 
πτωση μεταβολής ενός ή περισσοτέρων από τα παρα¬ 
πάνω στοιχεία ο συντελεστής βατότητας της γραμμής 
τροποποιείται ανάλογα. 

Γ ια κάθε λεωφορείο αστικό ή υπεραστικό λαμβάνουμε 
τα χιλιόμετρα που πραγματοποίησε κατά γραμμή, τα 
πολλαπλασιάζουμε με το συντελεστή βατότητας της 
γραμμής αφαιρούμενης της μονάδας, αθροίζουμε τα 
γινόμενα και τα πολλαπλασιάζουμε επί τον χιλιομετρι¬ 
κό συντελεστή. Με τον τρόπο αυτό προσδιορίζεται το 
σύνολο της επί πλέον αποζημίωσης κάθε ενταγμένου 
λεωφορείου μέσα στη διαχειριστική περίοδο. 

6. Γ ια τον υπολογισμό της τιμής βάσης υπολογισμού 
της χιλιομετρικής αποζημίωσης, που πρέπει να λάβει 
ενταγμένο λεωφορείο της παραγράφου 2 του άρθρου 
αυτού, ακολουθείται η παρακάτω μεθοδολογία: 

α. Από τις συνολικές ακαθάριστες εισπράξεις της 
ΚΤΕΛ Α.Ε. (από εισιτήρια, αποσκευές, εκδρομές κ.λπ.) 
αφαιρούνται, με απόφαση της Γ ενικής Συνέλευσης των 
μετόχων, οι παρακάτω δαπάνες: 

- Αποδοχές και λοιπές αποζημιώσεις του προσωπι¬ 
κού και αναλυτικότερα, οι τακτικές αποδοχές όλου του 
προσωπικού, εκτός από τους οδηγούς που δεν είναι 
υπάλληλοι της ΚΤΕΛ Α.Ε., οι τακτικές αποδοχές όλων 
των οδηγών δεύτερης φυλακής και εφεδρικής δύναμης. 
Οι πρόσθετες αποδοχές (υπερωρίες, αποζημιώσεις για 
νυκτερινή εργασία, προσαυξήσεις εξαιρέσιμων κ.λπ.) 
όλου του προσωπικού που απασχολείται στην ΚΤΕΛ Α.Ε., 
συμπεριλαμβανομένων και των οδηγών, οι αποζημιώσεις 
των απολυομένων και συνταξιοδοτούμενων εκτός από 
τους οδηγούς που δεν είναι υπάλληλοι της ΚΤΕΛ Α.Ε. Οι 
εργοδοτικές εισφορές στα οικεία ασφαλιστικά ταμεία 
(πλην ΤΣΑ) το χαρτόσημο και ΟΓΑ όλου του προσωπι¬ 
κού, εξαιρουμένων μόνον εκείνων που αναλογούν στις 
τακτικές αποδοχές των οδηγών που δεν είναι υπάλληλοι 
της ΚΤΕΛ Α.Ε., οι στολές του προσωπικού κινήσεως, οι 
προμήθειες των πρακτόρων και οι αποζημιώσεις των 
Νομικών Συμβούλων. Ειδικά προκειμένου περί ΚΤΕΛ Α.Ε. 
που εκμεταλλεύονται μόνο αστικές γραμμές, δεν αφαι- 
ρούνται οι καταβαλλόμενες στους δικαιούχους τακτικές 
αποδοχές των πάσης φύσεων οδηγών, καθώς και οι 
αντίστοιχες εργοδοτικές εισφορές στα οικεία Ασφαλι¬ 
στικά Ταμεία, το χαρτόσημο και οι εισφορές υπέρ ΟΓ Α. 

- Φόροι, τέλη, εισφορές, Φ.Π.Α., τέλη διοδίων, κυκλο¬ 
φορίας, σταθμεύσεως, Δήμων, εισφορά του άρθρου 4 
του Ν. 984/1979 (ΦΕΚ 244 Α727.10.79). 

- Τα έξοδα διοικήσεως που αφορούν ενοίκια, τηλέφω¬ 
να, θέρμανση, φωτισμό, έπιπλα και σκεύη, έντυπα, γρα¬ 
φική ύλη, καθαριότητα, δικαστικά, εράνους, βοηθήματα, 
γενικά δημόσιες σχέσεις, αμοιβή οργάνων διοικήσεως 
ΚΤΕΛ Α.Ε., συντήρηση κτιρίων, έξοδα δημιουργίας σταθ¬ 
μών, περιπτέρων, στάσεων, καθώς επίσης για τις κάθε 
είδους λοιπές δαπάνες που προβλέπονται στους προ¬ 
ϋπολογισμούς των ΚΤΕΛ Α.Ε., οι οποίοι έχουν εγκριθεί 
από τις Γενικές Συνελεύσεις. 

- Δαπάνες που αφορούν τροφοδοσία με καύσιμα των 
λεωφορείων ιδιοκτησίας της ΚΤΕΛ Α.Ε. 

- Δαπάνες που αφορούν συντήρηση, φύλαξη και από¬ 
σβεση των αυτοκινήτων ιδιοκτησίας της ΚΤΕΛ Α.Ε. 

- Δαπάνες που αφορούν την επί πλέον αποζημίωση 
των ενταγμένων λεωφορείων λόγω συντελεστή βατότη¬ 
τας, όπως αναλυτικά περιγράφονται στην παράγραφο 
5 του άρθρου αυτού. 

- Επιπλέον, κατά την περίοδο από 1 Απριλίου και μέ¬ 
χρι 30 Σεπτεμβρίου κάθε έτους, συνολικό ποσό που 
αντιπροσωπεύει για όλα τα ενταγμένα λεωφορεία στην 


ΚΤΕΛ Α.Ε. που είναι εφοδιασμένα με σύστημα κλιματι¬ 
σμού (ψύξη), το κόστος της επιπλέον δαπάνης για την 
απόσβεση και τη λειτουργία του. Ο τρόπος κατανομής 
του ποσού αυτού στα ενταγμένα λεωφορεία που πλη¬ 
ρούν την παραπάνω προϋπόθεση περιγράφεται αναλυ¬ 
τικά στην 8 παράγραφο. 

Τα ανωτέρω δύο (2) εδάφια δεν έχουν εφαρμογή, εφό¬ 
σον όλα τα ενταγμένα λεωφορεία σε ΚΤΕΛ Α.Ε. είναι 
εφοδιασμένα με σύστημα κλιματισμού (ψύξη). 

Το υπόλοιπο που απομένει, όταν από το σύνολο των 
ακαθάριστων εισπράξεων αφαιρεθούν τα παραπάνω 
ποσά, είναι το συνολικό ποσό που αποτελεί τη συνο¬ 
λική αποζημίωση των ιδιοκτητών - μετόχων της ΚΤΕΛ 
Α.Ε. για την εκτέλεση της μεταφοράς προσώπων με τα 
λεωφορεία τους. 

β. Εισάγεται ο όρος του συντελεστή δαπανών κάθε 
ενταγμένου λεωφορείου ο οποίος είναι συνάρτηση της 
κλάσης, του τύπου και της ηλικίας του και προσδιορί¬ 
ζεται αναλυτικά στους παρακάτω πίνακες: 


ΚΛΑΣΗ 

“6” 

ΚΛΑΣΗ 

“5” 

ΚΛΑΣΗ 

“4” 

ΚΛΑΣΗ 

“4” 

ΚΛΑΣΗ 

“3” & “Ζ 

ΚΛΑΣΗ 

“2” 

Υ-Δ 

Η-Δ 

Α-Δ 

Α-ΑΡ 

Υ1,Υ2,Β100 
Υ-5,Η-5,Α-5 
Υ-50 

Η-50 

Α-100 

Υ4,Α,Α11 
Υ-4(πλην Ε) 
Α-4,Υ-40,Η-40 
Α-80 

Δ,ΔΕ, παρ. Ε (30 θέσεων 
&άνω, συμπεριλαμβανομέ¬ 
νων και των αντίστοιχων 
τύπων που ανήκουν στην 
κλάση “Ζ και είχαν χαρα- 
κτηρισθεί ως μικρολεωφο- 
ρεία) Η-4 

Σ3-Σ3α,παρ Ε (κάτω 
των τριάντα (30) θέσε¬ 
ων), Υ-3.Η-3, 
Α-3,Α50,Η-30,Υ-30 Αστι¬ 
κό μικρολεωφορείο 
ΚΛΑΣΗ “2” ΜΛ-24 

Τ1-Τ2 

ΜΛ-12 

Εως ΜΛ-18 

Υ-2, Η-2 

Α-2, Υ-20 

Μέχρι και έντεκα (11) ετών 

1,30 

1,25 

1,20 

1,15 

1,10 

1,05 

Άνω των έντεκα (11) ετών έως και είκοσι τριών (23) ετών 

1,25 

1,20 

1,15 

1,10 

1,05 

1,00 

Άνω των είκοσι τριών (23) ετών 

1,15 

1,12 

1,08 

1,03 

0,98 

0,93 


Ειδικά για τα λεωφορεία που είναι ενταγμένα σε ΚΤΕΛ Α.Ε. που εκμεταλλεύονται μόνο αστικές λεωφορειακές 
γραμμές καθορίζονται συντελεστές δαπανών κατά κλάση και ηλικία λεωφορείου, όπως φαίνονται στον παρα¬ 
κάτω πίνακα: 


ΚΛΑΣΗ 6 

ΚΛΑΣΗ 5 

ΚΛΑΣΗ 4 

ΚΛΑΣΗ 3 

Για λεωφορεία μέχρι και έντεκα (11) ετών 

1,30 

1,25 

1,20 

1,05 

Ανω των έντεκα (11) ετών έως και είκοσι τριών (23) ετών 

1,25 

1,20 

1,10 

1,00 

Ανω των είκοσι τριών (23) ετών 

1,20 

1,15 

1,05 

0,90 

Ο συντελεστής δαπανών δε μεταβάλλεται κατά τη 
διάρκεια της διαχειριστικής περιόδου παρά μονάχα σε 
περίπτωση αντικαταστάσεως του λεωφορείου. Στην πε¬ 
ρίπτωση αυτή, για τα χιλιόμετρα που πραγματοποίησε 
το λεωφορείο μέχρι την ημέρα αντικατάστασης ισχύει 
ο συντελεστής δαπανών του παλαιού λεωφορείου και 
από την ημέρα αντικατάστασης ο συντελεστής δαπα¬ 
νών του νέου λεωφορείου. 

γ. Η τιμή βάσης υπολογισμού της χιλιομετρικής αποζη¬ 
μίωσης που αντιστοιχεί σε ενταγμένο λεωφορείο, όπως 
αυτό προσδιορίζεται στην παράγραφο 2 του παρόντος 
άρθρου, προκύπτει ως το πηλίκο της παράστασης που 
έχει αριθμητή το συνολικό ποσό που αποτελεί την συ¬ 
νολική αποζημίωση των ιδιοκτητών - μετόχων για την 
εκτέλεση της μεταφοράς προσώπων με τα λεωφορεία 
τους, όπως αυτό προκύπτει από την εφαρμογή της πα¬ 
ραγράφου 6α του παρόντος άρθρου, και παρονομαστή 
το άθροισμα των γινομένων του συντελεστή δαπάνης 
επί του αριθμού των ελάχιστων εγγυημένων χιλιομέ¬ 
τρων που αντιστοιχεί σε κάθε λεωφορείο. 

7. Η χιλιομετρική αποζημίωση δύναται να ισχύσει για 
συγκεκριμένη χρονικά διαχειριστική περίοδο η οποία 
σε καμία περίπτωση δεν μπορεί να είναι μικρότερη του 
ημερολογιακού τριμήνου. 

8. Επί πλέον της χιλιομετρικής αποζημίωσης και της 
επιπλέον αποζημίωσης για τα χιλιόμετρα που πραγμα¬ 
τοποιεί το ενταγμένο λεωφορείο με βάση το συντελε¬ 
στή βατότητας που έχει καθορισθεί για κάθε γραμμή ή 
τμήμα γραμμής που εξυπηρετεί η ΚΤΕΛ Α.Ε., σύμφωνα με 
την μεθοδολογία που περιγράφεται στην παράγραφο 5 
του παρόντος άρθρου, κατά την περίοδο από 1 Απριλίου 
και μέχρι 30 Σεπτεμβρίου κάθε έτους, καταβάλλεται 
από το συνολικό ποσό που αντιπροσωπεύει για όλα τα 
λεωφορεία της ΚΤΕΛ Α.Ε. που είναι εφοδιασμένα με 
σύστημα κλιματισμού (ψύξη), το κόστος της επιπλέον 
δαπάνης για την απόσβεση και τη λειτουργία του. 

Το αναλογούν ποσό, που καταβάλλεται σε κάθε 
ενταγμένο λεωφορείο, υπολογίζεται ως γινόμενο του 
ποσοστού επί της χιλιομετρικής αποζημίωσης που κα¬ 
θορίζει η κάθε ΚΤΕΛ Α.Ε. επί τον αριθμό των πραγματι¬ 
κών χιλιομέτρων που διανύει το ενταγμένο λεωφορείο 
την συγκεκριμένη χρονική περίοδο. 

Η διαπίστωση της εγκατάστασης και της κανονικής 
λειτουργίας του συστήματος κλιματισμού κατά τη διάρ¬ 
κεια των δρομολογίων γίνεται με ευθύνη της ΚΤΕΛ. Α.Ε. 

Η παράγραφος αυτή δεν έχει εφαρμογή εφόσον όλα 
τα ενταγμένο λεωφορεία σε ΚΤΕΛ Α.Ε. είναι εφοδια¬ 
σμένα με σύστημα κλιματισμού (ψύξη). 

Αρθρο 4 

Υποχρεώσεις ΚΤΕΛ Α.Ε. και ιδιοκτητών λεωφορείων - 
μετόχων της Α.Ε. -Παρεχόμενες υπηρεσίες 

1. Η ΚΤΕΛ Α.Ε. υποχρεούται να δρομολογεί τα ενταγ- 
μένα σε αυτή λεωφορεία των μετόχων της σύμφωνα 
με το κύκλωμα εργασίας, να καλύπτει τα ελάχιστα εγ¬ 
γυημένα χιλιόμετρα που υπολογίζονται σύμφωνα με 
την παρούσα, να τηρεί τις υποχρεώσεις της προς τον 
ιδιοκτήτη - μέτοχο, τις προς τρίτους υποχρεώσεις, που 
απορρέουν από την παρούσα, να ενημερώνει έγκαιρα 
τον ιδιοκτήτη - μέτοχο της Α.Ε. για τις οιασδήποτε 


αλλαγές που έχουν σχέση με το κύκλωμα εργασίας 
της και να καταβάλει τις αποδοχές των οδηγών και τις 
αντίστοιχες εργοδοτικές εισφορές αυτών στα οικεία 
ασφαλιστικά ταμεία, σύμφωνα με την παράγραφο 6 του 
άρθρου 3 της παρούσας, χρεώνοντας τα αναλογούντα 
ποσά στο λογαριασμό της μερίδας κάθε ενταγμένου 
λεωφορείου. 

2. Ο ιδιοκτήτης - μέτοχος της Α.Ε. υποχρεούται να πα¬ 
ρέχει ανελλιπώς το λεωφορείο με τον οδηγό σύμφωνα 
με το κύκλωμα εργασίας που καθορίζει η ΚΤΕΛ Α.Ε., 
να προβαίνει σε ελέγχους συντήρησης του οχήματος 
κατά τακτά χρονικά διαστήματα σύμφωνα με τις γρα¬ 
πτές οδηγίες του κατασκευαστή, να επιδιορθώνει άμε¬ 
σα οποιαδήποτε βλάβη παρουσιαστεί για την ασφαλή 
λειτουργία του οχήματος, να μεριμνά να είναι εφοδια¬ 
σμένο με ισχύον δελτίο τεχνικού ελέγχου, να παρέχει 
το όχημα για κυκλοφορία σε αρίστη κατάσταση, τόσο 
από πλευράς εξωτερικής εμφάνισης όσο και εσωτερι¬ 
κής, να φροντίζει ώστε να λειτουργεί αποτελεσματικά 
το σύστημα θέρμανσης - ψύξης του οχήματος και τα 
τυχόν επί πλέον πρόσθετα συστήματα του αυτοκινήτου, 
να μεριμνά για τον εφοδιασμό του οχήματος με καύσιμα, 
την ασφαλή φύλαξη του οχήματος σε στεγασμένο ή 
δυνατό χώρο, να χρησιμοποιεί οδηγούς που να έχουν 
τα απαραίτητα προσόντα για την συγκεκριμένη εργα¬ 
σία τόσο σε επίπεδο εμπειρίας ως προς την οδηγητική 
ικανότητα όσο και ως προς την εν γένει συμπεριφορά, 
να προβαίνει έγκαιρα σε αντικατάσταση του οχήματος 
σε περίπτωση καλύψεως του ορίου ηλικίας για από¬ 
συρση ή ολικής καταστροφής και γενικά να προβαίνει 
σε κάθε ενέργεια για την ετοιμότητα του λεωφορείου 
ιδιοκτησίας του. 

3. Σε περίπτωση οριστικής απώλειας δικαιώματος, από 
ιδιοκτήτη λεωφορείου, παύει να υφίσταται η υποχρέωση 
εκτέλεσης μεταφοράς προσώπων και η σχέση του με 
την εταιρεία ως μετόχου, εφόσον δεν έχει ενταγμένο 
σε αυτή άλλο λεωφορείο. 

Άρθρο 5 

Πεδίο εφαρμογής - ισχύς 

Η απόφαση αυτή ισχύει για όσα ΚΤΕΛ είχαν μετα¬ 
τραπεί σε Α.Ε. σύμφωνα με τις διατάξεις του άρθρου 3 
περίπτωση β του ν. 2963/2001 (Α' 268). 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Από την ανωτέρω ημερομηνία καταργείται η υπ’ αριθ. 
Β-1189/37/2003 (Β' 175) απόφαση του Υπουργού Μεταφο¬ 
ρών και Επικοινωνιών, όπως τροποποιήθηκε και ισχύει, 
καθώς και τα μισθωτήρια που καταρτίστηκαν σύμφωνα 
με την απόφαση αυτή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Νοεμβρίου 2013 

Ο ΥΦΥΠΟΥΡΓΟΣ 

ΜΙΧΑΗΛ ΠΑΠΑΔΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ΐΌηπ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες(Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν. 61 . 91 ·) 


Ηλεκτρονική Διεύθυνση: ΗΐΙρ://νννννν.β1.9ΐ' ■ β-ιπαΜ: ννβόπΐ33ΐβι·.β1@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02030670312130008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































